15. Høring af samarbejdsaftale om palliative indsatser (Åben)
Tidl. politisk behandling
Forventet sagsgang
SS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til høringssvar til samarbejdsaftale om palliative indsatser. Palliative 
indsatser handler om at fremme livskvaliteten hos patienter og familier, som er ramt af en livstruende 
sygdom.
Samarbejdsaftalen erstatter den nuværende aftale, som blev indgået i 2011. Den nye aftale er en 
videreudvikling af aftalen fra 2011, og har et større fokus på fælles faglige værktøjer i behandlingen, så der 
skabes større ensartethed på tværs af sektorerne – kommuner, hospitaler, hospice og privat praktiserende 
læger.
Formålet med samarbejdsaftalen er at sikre en sammenhængende palliativ indsats for patienterne og de 
pårørende på tværs af sektorer. Samarbejdsaftalen beskriver, hvordan disse sektorer samarbejder med og 
om patienter og pårørende om den palliative indsats i [adresse]. Herudover beskriver den konkrete 
værktøjer til brug i den palliative indsats samt forventninger til kompetenceudvikling. Aftalen omfatter alle 
borgere uanset alder og diagnose, som har en livstruende eller livsbegrænsende sygdom. Herudover 
omfatter den også de pårørende og deres behov i forbindelse med et palliativt forløb.
Samarbejdsaftalen er sendt i høring af Fælleskommunalt Social- og [adresse] i [adresse]. 
Fristen for indsendelse af kommunernes høringssvar er 5. februar 2021. For at sikre, at [adresse] 
Kommunes høringssvar medtages i behandlingen af sagen, vil det blive fremsendt til regionen umiddelbart 
efter Social- og Sundhedsudvalgets behandling 2. februar 2020 med forbehold for Byrådets godkendelse 
23. februar 2021.
Samarbejdsaftalen er vedlagt som bilag.
VURDERING
Social og Sundhed har udarbejdet vedlagte udkast til høringssvar. Overordnet vurderes samarbejdsaftalen 
at være et godt redskab til at kunne give nogle gode og mere sammenhængende forløb for borgerne. Det 
sker gennem den klare ansvarsfordeling mellem de forskellige sektorer, som samarbejdsaftalen beskriver.
Favrskov Kommune kommer i høringssvaret med konkrete forslag til ændringer ud fra det daglige arbejde 
med den palliative indsats. 
Favrskov Kommune foreslår bl.a.:

at aftalen rummer et større fokus på, at den samlede kommunale indsats ikke kun består af 
hjemmesygepleje, men også omfatter bl.a. forløbskoordination, vejledning fra diætist, 
rygestopvejledning, individuel træning mv.

at indholdet i flowdiagrammet justeres, så de relevante indsatser forefindes i alle faser af den palliative 
indsats
Byråd
23-02-2021 19:00
Sagsnr. MOD-2020-00240
DokID: 
Sagsbehandler: Anna Andresen 
Nana Christoffersen (tinj)

at indsatsen for at fastholde borgere med livstruende sygdom på arbejdsmarkedet i højere grad 
inddrages. Mange palliative borgere finder stor værdi i at bevare tilknytningen til arbejdsmarkedet, 
hvorfor det giver mening at inddrage arbejdsmarkedsområdet i samarbejdsaftalen.
ØKONOMI
Samarbejdsaftalen om palliative indsatser har i sig selv og på kort sigt ingen økonomiske konsekvenser.
Den beskrevne palliative indsats kan dog på lang sigt få økonomiske konsekvenser for kommunerne, 
herunder Favrskov Kommune. Dette skyldes bl.a. et stigende antal ældre, tidligere udskrivelse af borgere 
i palliative forløb fra hospitalerne samt flere, der ønsker at dø i eget hjem. Dette vil forventeligt øge 
efterspørgslen efter palliativ støtte i kommunalt regi og således også efter flere specialiserede ressourcer i 
den kommunale palliative indsats. [adresse] er opmærksomme på denne udvikling og foreslår i 
høringsvaret, at afsnittet om de økonomiske konsekvenser konkretiseres, således at der er klarhed over i 
hvilket regi, og hvordan drøftelserne om den fremtidige økonomi på området skal foregå.
INDDRAGELSE
Samarbejdsaftalen er sendt i høring hos de midtjyske kommuner.
Samarbejdsaftalen sendes i høring i Ældrerådet og Handicaprådet i forbindelse med den endelige 
behandling af aftalen.
INDSTILLING
Direktøren for Social og Sundhed indstiller til Byrådet:
1.
At forslag til høringssvar fra [adresse] til samarbejdsaftale om palliative indsatser 
godkendes.
BESLUTNING
Social- og Sundhedsudvalget, 2. februar 2021:
Fraværende: Ingen
Indstilles godkendt med bemærkning om, at der foretages en tilføjelse i høringssvaret om, at processen i 
forhold til visitation af børn og unge til en palliativ indsats bør præciseres i forhold til ansvarsdeling mellem 
region og kommune.
Økonomiudvalget, 9. februar 2021:
Fraværende: Ingen
Indstillingen fra [adresse] og Sundhedsudvalget indstilles godkendt. 
Borgmestersekretariatet, 18. februar 2021:
Borgmestersekretariatet bemærker, at der er vedlagt en opdateret udgave af høringssvaret.
Byrådet, 23. februar 2021:
Fraværende: Ingen
Godkendt. 
Bilag
1.
Opdateret høringssvar til samarbejdsaftalen om palliative indsatser (2391841)
2.
Samarbejdsaftale om palliative indsatser  (2380024)
3.
Flowchart palliation 280920 (2380025)
